Document ID: /roh_data/filtered/fineweb-2-filterrobots_roh.jsonl.gz/60236

Il medicament svizzer cunter Covid-19 – Ensovibep – ha superà in obstachel cun finir cun success la segunda fasa dal studi. Il medicament duai reducir il ristg da stuair ir en l’ospital suenter ina infecziun per 80%. Uss vegn il medicament che la fatschenta Molecular Partners a Schlieren ha sviluppà, producì ensemen cun il concern Novartis. Enfin ch’il medicament è sin il martgà pudessi anc cuzzar intginas emnas. Uss possian ins dumandar per ina permissiun d’urgenza, ha il schef da Molecular ditg.
RTR novitads 12:00